Z Á P I S N I C A č. 13

**z 13. riadneho zasadnutia Obecného zastupiteľstva obce Perín – Chym , dňa 14.12. 2016**

**Prítomní :** podľa prezenčnej listiny

**Za overovateľov zápisnice:** Pavol Štefán, Marek Trembecki

**Návrhová komisia:** Ing. Roland Vinter

**Zapísala :** Ing. M. Štefánová

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Informácia starostu obce
3. Schválenie rozpočtu na roky 2017-2019
4. Rôzne (interpelácie poslancov, žiadosti občanov)
5. Diskusia
6. Záver

**K bodu č.1 :**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD., ktorý srdečne privítal poslancov a všetkých prítomných. Starosta oboznámil prítomných s programom zasadnutia, s ktorým všetci prítomní poslanci súhlasili. Starosta navrhol overovateľov a zapisovateľku zápisnice, ako aj člena návrhovej komisie, ktorí boli schválení.

**K bodu č.2 :**

Starosta obce informoval prítomných o činnosti v obci od posledného zasadnutia OZ:

* Prebehlo niekoľko rokovaní ohľadom projektu „zelenej cesty“ medzi Hidasnémeti, Perín-Chym, Kechnec, Telkibánya a Abaújvár a je tu možnosť rozšírenia projektu o stanicu elektrobicyklov s cieľom podporiť cestovný ruch. Centrom by mal byť Perín –stanica so 6 elektromobilmi, ktoré sa budú prepožičiavať. Nakoľko na Slovensku sú zapojené do projektu cyklotrasy len Perín a Kechnec, obstarávateľ aj projektový manažér a projektanti budú spoloční pre oboch partnerov.
* Momentálne sa rieši oprava v katastrálnom operáte, nakoľko parcely pod cestou medzi Perínom a Kechnecom boli duplicitne zapísané aj v registri C KN a E KN.
* Ukončila sa druhá fáza projektu sanácie nezákonnej skládky odpadov v Chyme, prebehla kontrola na prvú fázu. Starosta apeloval na poslancov, aby upozorňovali občanov na nezákonnosť vyvážania odpadu a na ďalšiu kontrolu z Envirofondu.
* Ukončili sa práce pri čistení okrajov cesty medzi Perínom a Kechnecom.
* Dokončila sa rekonštrukcia priestoru bývalej pošty. Bude potrebné prijať dodatok k VZN o prenájme tohto priestoru.
* Kotolňa v budove OcÚ je v havarijnom stave, je potrebné ju na budúci rok riešiť.
* Obdržali sme od ORPZ súhlasné vyjadrenie k umiestneniu vodorovných dopravných značení a značení autobusovej zastávky (premiestnená bola zastávka v Chyme a bude premiestnená aj zastávka od PD Perín k okálom), súhlasné stanovisko k úplnému zamedzeniu nákladnej dopravy cez Senskú cestu. Správa ciest Košice musí dať určenie pre správu ciest v Moldave. Veľmi promptne vymenili rozbité zrkadlo na križovatke v Períne.
* Nakoľko došlo k rokovaniu so spol. KOSIT, nová informácia je, že smetiari budú zbierať odpad mimo kuka nádoby len v špeciálnych sáčkoch, ktoré si občania budú môcť zakúpiť.

Pán starosta dal hlasovať.

**K bodu č. 3**

V tomto bode starosta odovzdal slovo pani Lichvárovej, ktorá informovala prítomných o nedoplatkoch na daniach a odpade. Ďalej dostal slovo predseda finančnej komisie Ing. Roland Vinter, ktorý bližšie ozrejmil poslancom navrhovaný rozpočet na roky 2017-2019.

Hlavný kontrolór predniesol svoje stanovisko k návrhu viacročného rozpočtu, v ktorom odporučil zobrať na vedomie predložený návrh viacročného rozpočtu na roky 2018 a 2019 a schváliť predložený návrh rozpočtu na rok 2017. Prebehla diskusia, po ktorej sa pristúpilo k hlasovaniu.

**K bodu č.4**

Na základe žiadosti Mgr. Fülekyho o odpredaj pozemku, kde zámer bol OZ odsúhlasený uznesením č.93 a zverejnený na úradnej tabuli, bol schválený odpredaj pozemku v cene 17.300,- € v zmysle doloženého znaleckého posudku a úhrada bude v troch splátkach.

Telovýchovná jednota Družstevník Perín požiadal o dotáciu na rok 2017 vo výške 10.000,9€. Poslanci túto žiadosť zobrali na vedomie. Pani Lichvárová podotkla, že TJ odovzdalo OcÚ vyúčtovanie za rok 2016.

Obec obdržala žiadosť Juraja Šuhaja o odpredaj časti obecnej parcely, ktorá je ohradená a on to takto kúpil. Poslanci odsúhlasili zámer predaja.

Poslanci odsúhlasili udelenie odmien na základe Zásad odmeňovania poslancov.

**K bodu č. 5**

V diskusii poslanec Trembecki upozornil, že bránu zberného dvora je treba zamykať, lebo odtiaľ miznú veci.

Predseda TJ Družstevník Perín sa poďakoval za rekonštrukciu budovy TJ.

Poslanec Damko sa opýtal na vianočné osvetlenie, starosta odpovedal, že ešte bude doplnená výzdoba.

**K bodu č. 6**

Pán starosta sa na záver poďakoval všetkým prítomným za účasť, poslancom za celoročnú aktivitu a ukončil zasadnutie OZ.

.............................. ................................... ..............................................

 Pavol Štefán Marek Trembecki MVDr. Ladislav Molnár PhD.

 overovateľ overovateľ starosta obce

 **PRIJATÉ UZNESENIA**

**z 13. riadneho zasadnutia Obecného zastupiteľstva obce Perín – Chym , dňa 14.12. 2016**

**UZNESENIE č.98**

Obecné zastupiteľstvo v Períne – Chyme **b e r i e na vedomie**  informáciu starostu za uplynulé obdobie od posledného zasadnutia OZ.

 Hlasovanie : za: 7 , proti : 0 , zdržali sa: 0

**UZNESENIE č. 99**

Obecné zastupiteľstvo v Períne – Chyme:

1. **b e r i e** **na vedomie** odporúčacie stanovisko hlavného kontrolóra obce schváliť viacročný rozpočet na roky 2018 a 2019 podľa predloženého návrhu,
2. **b e r i e** **na vedomie** návrh viacročného rozpočtu na roky 2018 a 2019
3. **s c h v a ľ u j e** rozpočet na rok 2017 podľa predloženého návrhu.

Hlasovanie : za: 7 , proti : 0 , zdržali sa: 0

**UZNESENIE č. 100**

Obecné zastupiteľstvo v Períne – Chyme **s c h v a ľ u j e**  prevod majetku p.č.4614/3 o výmere 551 m2 a p.č. 4614/9 o výmere 1198 m2 vedené na LV 2470 v k.ú. Perín v cene 17300,- € na Mgr. Alexandra Fülekyho, bytom Krosnianska 11, Košice.

Hlasovanie : za: 7 , proti : 0 , zdržali sa: 0

**UZNESENIE č. 101**

Obecné zastupiteľstvo v Períne – Chyme **b e r i e na vedomie**  žiadosť Telovýchovnej jednoty Družstevník Perín o dotáciu vo výške 10.000,- eur.

Hlasovanie : za: 7 , proti : 0 , zdržali sa: 0

**UZNESENIE č. 102**

Obecné zastupiteľstvo v Períne – Chyme **z v e r e j ň u j e** zámer predaja obecného pozemku formou priameho predaja na základe žiadosti Juraja Šuhaja.

Hlasovanie : za: 7 , proti : 0 , zdržali sa: 0

 **UZNESENIE č. 103**

Obecné zastupiteľstvo v Períne – Chyme **s c h v a ľ u j e**  udelenie odmien poslancom na základe Zásad odmeňovania poslancov.

Hlasovanie : za: 7 , proti : 0 , zdržali sa: 0